Is Liz Hurley en Shane Warne uitmekaar?
JY LEES NOU Is Liz Hurley en Shane Warne uitmekaar?
Liz Hurley en Shane Warne is glo uitmekaar omdat hul stralerjakker-loopbane druk op hul verhouding geplaas het.
Liz Hurley en Shane Warne is glo uitmekaar.
Die aktrise wat 'n model geword het en die krieketlegende het glo hul verhouding van drie jaar beëindig. Hul besige reisprogramme het glo druk op hul verhouding geplaas. Hulle was twee jaar verloof.
'n Bron het aan The Sun gesê: "Hulle was baie verlief en het probeer om dit te laat werk, maar die afstand is 'n groot probleem. Albei reis so baie vir hul werk dat hulle omtrent glad nie tyd het om gehalte-tyd saam deur te bring nie. Shane is verpletter."
Daar was gissinge dat die twee 'n verhouding het toe hulle in 2010 saam voor 'n Londense restaurant gesien is. Liz het later daardie dag aangekondig haar huwelik van vier jaar met die sakeman Arun Nayar is op die rotse.
Shane het in omtrent dieselfde tyd bevestig hy en sy destydse vrou, Simone Callahan, is uitmekaar. Hulle het drie kinders, Brooke, Summer en Jackson. Minder as 'n jaar daarna het hy Liz met 'n yslike saffierring gevra om haar hand gevra.
Die mooi donkerkop woon in Brittanje en Shane in Australië, en die twee het altyd liefderyke boodskappe op Twitter geplaas. Tog het hulle langer as drie weke gelede in die openbaar melding van mekaar gemaak.